text: किसानों और पुलिस के बीच हुए संघर्ष के बाद किसानों के प्रतिनिधियों ने दिल्ली में गृहमंत्री राजनाथ सिंह से मुलाकात की. इस दौरान कृषि राज्यमंत्री गजेंद्र सिंह शेखावत भी मौजूद रहे. बातचीत के बाद कृषि राज्यमंत्री ने बताया कि अधिकतर मांगों पर सहमति बन गई है. किसानों को इस बात की जानकारी दी जा रही है. किसान नेताओं से बातचीत के दौरान ही राजनाथ सिंह ने भाकियू प्रमुख नरेश टिकैत से फोन पर बात की.